Broj: UP1-07-19-7627/24

Travnik: 16.09.2024. godine

Ministarstvo prostornog uređenja, građenja, zaštite okoliša, povratka i stambenih poslova KSB/SBK Travnik, rješavajući po zahtjevu investitora „C.I.A.K.“ d.o.o. Sarajevo - Podružnica Jajce, za izdavanje/obnovu okolišne dozvole Pogona za prikupljanje, skladištenje – privremeno zbrinjavanje opasnog i drugog otpada, na temelju članka 86. Zakona o zaštiti okoliša ("Sl. novine FBiH“, broj 15/21), te članka 4.1 Priloga II – Lista pogona i postrojenja za koje kantonalno ministarstvo izdaje okolišnu dozvolu, Uredbe kojom se utvrđuju pogoni i postrojenja koja moraju imati okolišnu dozvolu ("Sl. novine FBiH", broj 51/21, 74/22) i članka 200. Zakona o upravnom postupku ("Sl. novine FBiH", broj 2/98), d o n o s i:

*R J E Š E N J E*

1. *lzdaje se obnovljena okolišna dozvola operatoru ,,CIAK" d.o.o. Sarajevo – Podružnica Jajce*, za prikupljanje, prijevoz, skladistenje i konačno zbrinjavanje opasnog i neopasnog otpada, u ulici Lučina bb, Jajce. Pogon za prikupljanje, skladištenje - privremeno zbrinjavanje opasnog i drugog otpada, obradu/reciklažu otpadnih akumulatora i tankvane za privremeno skladištenje rabljenih ulja i masti, smješten je u sklopu poslovnog objekta, hale u krugu tehničke baze A.T.P. Vrbas, Jajce na kč. broj: 22/83/6 k.o. Divičani, k.č. broj:17/25/8 i 17/25/9 k.o. Lupnica, općina Jajce.

2. *Pogoni za koje se izdaje okolišna dozvola*

Hala i oprema za obradu i reciklažu otpadnih olovnih akumulatora, kao i tankvana za privremeno skladištenje otpadnih ulja i masti smještena je u sklopu poslovnog objekta za prikupljanje i skladištenje – privremeno zbrinjavanje opasnog otpada. Hala je prizemna, dimenzija 72x20m i širine 7m. U dijelu aneksa veličine cca 140 m2 planirana je obrada akumulatora. Položaj hale je paralelan s rijekom Vrbas i udaljena je cca 10 m od rijeke. Uz rijeku Vrbas, koja je na ovom dijelu neregulirana, postoji potporni betonski zid i zemljani nasip.

Podna unutarnja površina, odnosno ploča, na koju će biti smještena linija za obradu olovnih akumulatora radit će se od armiranog betona – glazura MB30 u ukupnoj debljini AB ploče od 100 cm, završno bit će obrađena vodonepropusnom kvarc epoksidnom oblogom u sloju debljine 3 mm, a sve položeno na sloju hidroizolacijske podloge od odgovarajuće HI membrane (atestirana PVC folija), postavljene preko postojeće konstruktivne ploče debljine 20 cm. Ovaj premaz urađen je i na parapetnim zidovima do visine 0,5 m. Planirana godišnja obrada olovnih akumulatora je 3.000 t/god.

Otpadna ulja će se privremeno skladištiti u armirano-betonskom prostoru-tankvani zapremine V=74,75 m3 i to u spremnicima V=25 m3 i V=30 m3, koja je dovoljna za prihvat otpadnih ulja u slučaju akcidenta. Spremnici su metalni, jednoslojni s jednim izlazom, debljine d=6mm. Tankvana je urađena kao betonski objekt od vodonepropusnog betona MB30 sa svim neophodnim izolacijama, visine zidova 1 m i upuštenim dijelom od 0,80 m. Tankvana kao objekt je vodonepropusna i bez odvoda.

Zatvoreni skladišni prostor ukupne površine cca 2.000 m2 namijenjen je za skladištenje opasnog otpada (akumulatori, baterije, otpadna ulja, zemljani otpad, kiseline i lužine), dok se neopasni otpad skladišti na otvorenom, djelomično natkrivenom prostoru površine 3.600 m2. U ovom natkrivenom prostoru mogu se preuzimati i skladištiti otpadni olovni akumulatori, kao i veće količine opasnog otpada jer zadovoljava uvjete tehničko-tehnološke opremljenosti prostora za skladištenje otpadnih akumulatora. Sav otpad se razvrstava, privremeno skladišti, odnosi na reciklažu ili zbrinjava na drugi način.

*3. Opis tehnoloških operacija za koje se izdaje okolišna dozvola*

Tehnološke operacije koje se odvijaju u pogonu „C.I.A.K.“ su sljedeće:

* Sakupljanje otpada i prijevoz;
* Skladištenje – privremeno zbrinjavanje otpada;
* Prijevoz otpada do mjesta konačnog zbrinjavanja;

Obrada otpadnih akumulatora se sastoji od operacija:

* Prihvata
* Skladištenja
* Obrade otpadnih akumulatora
* Skladištenja izdvojenih materijala

Usluge koje se pružaju u okviru tankvane za prikupljanje, zbrinjavanje i tretman rabljenih ulja, masti i zauljenog otpada mogu se podijeliti u sljedeće kategorije:

* Sakupljanje otpada i prijevoz;
* Skladištenje – privremeno zbrinjavanje otpada;
* Prijevoz otpada do mjesta konačnog zbrinjavanja

Otpadni olovni akumulatori prikupljaju se u kiselo otpornim plastičnim box paletama, izrađene od tvrde plastike, koji su hermetički zatvoreni. Obradom se iz otpadnih akumulatora izdvajaju materijali, koji dalje služe kao sirovine u reciklažnom postupku.

Postupak obrade otpadnih akumulatora čine sljedeće operacije:

* Odvajanje poklopca sa izvodima polova
* Pražnjenje akumulatora
* Demontaža akumulatora
* Obrada izdvojenog materijala
* Skladištenje izdvojenih materijala

Izdvojeni materijali iz obrade se prebacuju i pakiraju u propisanu ambalažu i skladište se u skladištu opasnog otpada, do otpreme u Republiku Sloveniju i Njemačku, na konačno zbrinjavanje.

Prikupljanje otpadnih ulja vrši se u standardnim metalnim bačvama od 200 l, IBC kontejnerima od 1000 l ili cisternama, na mjestu nastanka većih količina. Prikupljena ulja su se skladištila u bačvama ili IBC kontejnerima. Zbog potrebe za skladištenje većih količina otpadnog ulja investitor planira izgradnju tankvane sa spremnicima V=25 m3 i V=30 m3 u prostoru tankvane, po kategorijama. Tehničkim rješenjem ispred tankvane predviđen je plato s šahtom na kojem se vrši pretakanje i istakanje otpadnog ulja. Prijem, vaganje, evidentiranje i skladištenje se obavlja po internoj proceduri.

Prikupljena otpadna ulja će se redovito odvoziti, uz dozvole, na obradu u GSB Sonderabfall-Entsorgung Bayern GmbH, Außerer Ring 50, 85107 Baar-Ebenhausen.

*3.1 Sakupljanje otpada i prijevoz*

Sakupljanje i prijevoz vrši se prema propisanim procedurama s osposobljenim djelatnicima, a prijevoz se vrši transportnim vozilom koje zadovoljava uvjete prema ADR, vodeći računa o tome da se otpad ne miješa i da su oznake na ambalaži čitljive.

*3.1.1 Sakupljanje otpadnih metala*

Otpadni metali se sakupljaju na mjestu nastanka ili ih mali korisnici ili sakupljači donose na otkup. Ukoliko je ovaj otpad onečišćen (najčešće zauljen) potrebno ga je posebno zbrinuti, uz svu primjenu mjera zaštite okoliša.

*3.1.2 Sakupljanje otpadnih akumulatora i baterija*

Otpadni akumulatori i baterije se prikupljaju na mjestu nastanka ili ih mali korisnici i posjednici donose na otkup. Smještaju se odvojeno po vrstama u posebno označene, kiselo otporne plastične kontejnere, namijenjene za sigurno čuvanje i prijenos.

*3.1.3 Sakupljanje zauljene ambalaže*

Sakupljanje zauljene ambalaže vrši se u vreće za ekološko skladištenje uljne ambalaže.

*3.1.4 Sakupljanje rabljenih uljnih filtara*

Uljni filtri sakupljaju se na mjestu nastanka, kao opasni otpad u mehaničkim radionicama i autoservisima. Filtri se odlažu u specijalne vodonepropusne kontejnere, a potom se u specijalnim ADR vozilom dopremaju do operatora.

*3.1.5 Sakupljanje lužine, kiselina i otpadnih kemikalija*

Sakupljanje lužine, kiselina i otpadnih kemikalija vrši se odvojeno na mjestu nastajanja u za to namijenjenoj ambalaži.

*3.2. Skladištenje – privremeno zbrinjavanje otpada*

Skladišni prostor za opasni otpad je u zatvorenom prostoru, dok se neopasni otpad skladišti na otvorenom, djelomično natkrivenom prostoru.

Privremeno zbrinjavanje počinje prijemom otpada, pri čemu se odvajaju sljedeće radnje:

* Kontrola ispravnosti ambalaže
* Vaganje otpada
* Etiketiranje ambalaže
* Evidentiranje
* Skladištenje otpada

*3.2.1 Skladištenje otpadnog metala*

Odlaže se u kontejnere, označene etiketom Otpad Metal.

*3.2.2 Skladištenje otpadnih akumulatora*

Skladište se u eko kontejnere za stare akumulatore, namijenjene za sigurno čuvanje i transport. Unutarnja površina kontejnera obložena je poliesterskom smolom, otpornom na kiseline i lužine.

*3.2.3 Skladištenje otpadnih rabljenih ulja*

Svi kontejneri su označeni etiketom s natpisom „RABLJENO ULJE“ (vrsta ili kategorija). Otpadna ulja se skladište u bačvama, zapremine 1000 l.

*3.2.4 Skladištenje zauljene ambalaže*

U zatvorenom skladišnom prostoru u odgovarajućim kiselo otpornim kontejnerima, do konačnog zbrinjavanja.

*3.2.5 Skladištenje rabljenih uljnih filtara*

U zatvorenom skladištu u odgovarajućim kiselo otpornim kontejnerima za rabljene uljne filtre, zapremine 500 l.

*3.2.6 Skladištenje lužina, kiselina i otpadnih kemikalija*

Skladište se odvojeno u bačvama i kanistrima od polietilena ili polipropilena. Moraju biti dobro zatvoreni. Smješteni su na tamnom mjestu, u sklopu hale.

*3.3 Prijevoz otpada do mjesta konačnog zbrinjavanja*

Odvozi se uz izvoznu dozvolu u zemlje Europe, s kojima „C.I.A.K.“ d.o.o. Sarajevo - Podružnica Jajce ima sklopljene ugovore. Prijevoz je standardiziran, uz propisnu dokumentaciju, po načelima Bazelske konvencije i prema uvjetima ADR-a. U pogonu „C.I.A.K.“ vodi se uredna evidencija o količini i vrsti otpada, koji se predaje na konačno zbrinjavanje.

*4. Vrsta otpada i godišnje količine koje se skladište*

Kapacitet skladišta je cca 15.000 t/g, od toga 6.000 t/g opasnog otpada i 9.000 t/g ostalog otpada.

|  |  |  |  |  |  |  |  |
| --- | --- | --- | --- | --- | --- | --- | --- |
| Redni broj | | Vrsta otpada | | | Ključni broj | | Godišnja  količina (t/god) |
| 1. | | Olovni pepeo i šljaka | | | 10 04 02\* | | 200 |
| 2. | | Neklorirana hidraulična ulja na bazi mineralnih ulja | | | 13 01 10\* | | 100 |
| 3. | | Neklorirana ulja za motore, pogonske uređaje i podmazivanje na bazi minerala | | | 13 02 05\* | | 100 |
| 4. | | Sjntetska izolacijska ulja i ulja za prijenos toplote | | | 13 03 08\* | | 100 |
| 5. | | Zauljena ambalaža | | | 13 08 99\* | | 100 |
| 6. | | Zauljeni filtri i krpe | | | 15 02 02\* | | 50 |
| 7. | | Obojeni metali   * Otpadni cink * Cink, šljaka * Otpadni aluminij * Otpadno olovo | | | 16 01 18 | | 75  150  900  600 |
| 8. | | Otpad iz električne i elektronske opreme | | | 16 02 13\* | | 200 |
| 9. | | Laboratorijske kemikalije koje se sastoje od ili sadržr opasne materije, uključujući mješavine laboratorijskih kemikalija | | | 16 05 06\* | | 1 |
| 10. | | Olovne baterije | | | 16 06 01\* | | 4500 |
| 11. | | Alkalijske baterije | | | 16 06 04 | | 100 |
| 12. | | Otpadni bakar, mesing, mjed | | | 17 04 01 | | 150 |
| 13. | | Otpadni aluminij | | | 17 04 02 | | 150 |
| 14. | | Otpadno željezo, industrijsko | | | 16 01 17 | | 6000 |
| 15. | | Otpadno željezo | | | 17 04 05 | | 450 |
| 16. | Otpad od kemikalija koje se koriste u poljodjelstvu a sadrže opasne tvari | | | 02 01 08\* | | 50 | |
| 17. | Ostala organska otapala, tekućine za ispiranje i matični lugovi | | | 07 01 04\* | | 50 | |
| 18. | Otpadne boje i lakovi koji sadrže organska otapala iii druge opasne tvari | | | 08 01 11\* | | 50 | |
| 19. | lzolacijska ulja ili ulja za prijenos topl. koja sadrže PCB-e | | | 13 03 01\* | | 50 | |
| 20. | Transformatori i kondenzatori koji sadrže PCB | | | 16 02 09\* | | 50 | |
| 21. | Lijekovi | | | 18 01 08\*  18 01 09\* | | 50 | |
|  |  | | |  | |  | |
| *Ključni broj* | | | *Djelatnosti koje generiraju otpad* | | | | |
| 01 00 00 | | | Otpad koji nastaje kod istraživanja i kopanja ruda, iskopavanja i drobljenja kamenja i od fizičkoq i kemijskog obrađivanja ruda | | | | |
| 02 00 00 | | | Otpad iz poljoprivrede, vrtlarstva, proizvodnje vodenih kultura, šumarstva, lova i ribarstva, pripremanie hrane i prerade | | | | |
| 03 00 00 | | | Otpad od prerade drveta i proizvodnje ploča i namještaja, celuloze, papira i kartona, | | | | |
| 04 00 00 | | | Otpad iz kožarske, krznarske i tekstilne industriie | | | | |
| 05 00 00 | | | Otpad od prerade nafte, prečišćavanja prirodnog plina i pirolitičke obrade ugljena | | | | |
| 06 00 00 | | | Otpad iz anorganskih kemiiskih procesa | | | | |
| 07 00 00 | | | Otpad iz organskih kemijskih procesa | | | | |
| 08 00 00 | | | Otpad od proizvodnje, formulacija, prodaje i primjene premaza (boje,  lakovi i staklasti emajl), liepila, sredstava za brtvljenje i tiskarskih boja | | | | |
| 09 00 00 | | | Otpad iz fotografske industrije | | | | |
| 10 00 00 | | | Otpad iz termičkih procesa | | | | |
| 11 00 00 | | | Otpad koji potječe od kemijske površinske obrade i zaštite metala, hidrometalurgije obojenih metala | | | | |
| 12 00 00 | | | Otpad od oblikovanja i površinske fizičko-kemijske obrade metala i plastike | | | | |
| 13 00 00 | | | Otpadna tečna goriva i ulja (osim jestivog ulja, 05 i 12) | | | | |
| 14 00 00 | | | Otpad od organskih materija koje se koriste kao otapala (osim 07 00 00 i 08 00 00) | | | | |
| 15 00 00 | | | Ambalaža, apsorbensi, materijali za upijanje, filtarski materijali i zaštitna odjeća koja nije specificirana na drugi način | | | | |
| 16 00 00 | | | Otpad koji nije drugdje specificiran u katalogu | | | | |
| 17 00 00 | | | Građevinski otpad i otpad od rušenja objekata (uključujući otpad od izgradnje cesta) | | | | |
| 18 00 00 | | | Otpad koji nastaje kod zaštite zdravlja ljudi i životinja i/ili srodnih istraživanja (isključuje otpad iz kuhinje i restorana koji ne potječe iz neposredne zdravstvene zaštite) | | | | |
| 19 00 00 | | | Otpad iz postrojenja za upravljanje otpadom, postrojenja za prečišćavanje gradskih otpadnih voda i pripreme vode za piće i industrijsku upotrebu | | | | |
| 20 00 00 | | | Komunalni otpad i slični otpadi iz industrijskih i zanatskih pogona, uključujući odvojeno prikupljanje frakcije | | | | |

*5. Lista sirovina i pomoćnih materijala uključujući kemijske supstance i gorivo*

Osnovna djelatnost u pogonu „C.I.A.K.“ d.o.o. za trgovinu i reciklažu Sarajevo – Podružnica Jajce je sakupljanje i skladištenje – privremeno zbrinjavanje opasnog i drugog otpada i obrada/reciklaža akumulatora.

U ovom procesu ne koriste se sirovine, ali se koriste pomoćna sredstva koja služe za neutralizaciju ili apsorpciju izlivene kiseline iz akumulatora ili drugih mogućih onečišćenja, izlijevanje otpadnih ulja, kiselina i lužina. Za ove potrebe koriste se: kreč u količini 300 kg i sprašeni krečnjak, dolomit ili piljevina u količini 300 kg i adsorpcijsko sredstvo proizvođača RAW 50 kg.

Za prijevoze opasnog i neopasnog otpada, izvan pogona, koriste se kamioni i šleper s ADR dozvolom, dok se u krugu pogona koriste sljedeća transportna sredstva:

* Viličar
* Samopodizač kontejnera
* Vozilo s utovarivačem

*Lista goriva i maziva i njihova godisnja potrosnja dana je u narednaj tabeli:*

|  |  |  |
| --- | --- | --- |
| Vrsta goriva i maziva | Jedinica mjere | Patrošnja/godina |
| Eurodizel | litar | 84.000 |
| Ulje motorno | litar | 250 |
| Ulje hidraulično | litar | 500 |
| Maziva | kg | 30 |

*6. Emisija koje pogon i postrojenje ima u okoliš*

*6.1 Izvori emisije iz pogona postrojenja*

Akcidente situacije u toku obrade su moguće i njihov utjecaj na okoliš može biti značajan. One se ne događaju tijekom redovnog procesa, primjenom pouzdane tehnike obrade i ove pojave se svode na minimum.

Moguće akcidentne situacije su:

* Požar
* Izlijevanje kiselina u okoliš.

U toku obrade otpadnih olovnih akumulatora ne nastaju tehnološke otpadne vode, izuzev u slučaju akcidentnih situacija.

*7.2 Emisija u vode*

U tijeku redovnog rada obrade akumulatora nema kontinuiranog negativnog utjecaja na vode, u slučaju primjene mjera zaštite i pridržavanja radnih procedura. Negativni utjecaj na vode očekuje se uslijed izvanrednih situacija ili propusta u radu, koje se ne događaju redovito.

Otpadne vode (sanitarno-fekalne vode koje nastaju u sanitarnom čvoru i površinsko-oborinske vode koje nastaju u vrijeme oborina) koje se pojavljuju su u sustavu za već postojeće objekte koji posjeduju Vodnu dozvolu od 07.09.2021. godine. Na lokaciji skladišta opasnog otpada i platou površinsko-oborinske vode sustav odvodnje riješen je tretmanom u dva separatora za ulja i masti.

*7.3 Emisija u zrak*

S obzirom na zatvoreni sustav obrade otpadnih olovnih akumulatora ne postoji mogućnost negativnog utjecaja na kakvoću zraka u redovitom radu, osim u slučaju akcidentnih situacija (izlijevanje kiselina u okoliš i požar). U slučaju izlijevanja kiseline širili bi se specifični mirisi kiselina iz akumulatora.

Emisija u zrak može biti emisija lebdećih čestica tijekom kretanja transportnih vozila u krugu pogona, ali su neznatne.

*7.4 Emisija u tlo*

Sve slivne površine su izrađene od vodonepropusnih materijala i time se sprječava infiltracija onečišćenja u tlo.

*7.5 Izvori emisije iz objekta tankvana*

U toku prijama i otpreme otpadnog ulja iz skladišnih rezervoara neće biti kontinuiranog negativnog utjecaja na okoliš. U objektu tankvana ne postoje tehnološke otpadne vode, sanitarno – fekalne vode, a površinsko-oborinske vode su riješene preko vanjske kanalizacije kruga Pogona za prikupljanje i skladištenje opasnog otpada. Volumen tankvane, plato sa šahtom, poštivanje tehničkih pravila kod prijama i otpreme, redovan odvoz otpadnih ulja na obradu u Njemačku, su mjere zaštite okoliša. Oborinske vode s platoa se ispuštaju u postojeću vanjsku oborinsku kanalizaciju, koja završava separatorom ulja i masti.

*8. Opće mjere za sprječavanje ili smanjenje emisija u okoliš*

Investitor je dužan spriječiti ili ublažiti utjecaje na okoliš sakupljanjem, obradom i privremenim skladištenjem opasnog otpada, primjenom sljedećih osnovnih mjera:

* Uvažavanje propisa o zaštiti okoliša, zaštiti od požara i eksplozije te zahtjeva pri korištenju pogona, postrojenja, uređaja i prateće opreme,
* Sprječavanje i ublažavanje emisija štetnih materija iz pogona i postrojenja u okoliš,
* Propisno sakupljanje i zbrinjavanje otpadnog materijala,
* Sprječavanje i ublažavanje emisija štetnih materija iz pogona i postrojenja u okoliš,
* Edukacija uposlenika o mjerama zaštite okoliša,
* Vršenjem okolišnog monitoringa,
* Primjena drugih tehničko-tehnoloških, ekonomskih i organizacijskih mjera koje su u funkciji zaštite okoliša.

*8.1 Mjere zaštite vode*

Mjere koje treba poduzeti u svrhu smanjenje utjecaja na vode su sljedeće:

* Strogo poštovati procedure rada,
* Otpadne olovne akumulatore skladištiti u propisnu ambalažu na prostoru koji je određen za skladište,
* Postupati s uskladištenim akumulatorima tako da se izbjegne bilo kakvo oštećenje ambalaže,
* Eventualne opasnosti odmah uklanjati,
* Uvijek imati sredstva za apsorpciju eventualnog onečišćenja,
* Razvijati svijest o zaštiti okoliša i raditi na primjeni sustava upravljanja okolišem i njegovim kontinuiranim unaprjeđenjem.

U slučaju onečišćenja, poduzimaju se sljedeće radnje:

* Uklanjanje izvora onečišćenja
* Ograničavanje širenja onečišćenja

Sve elemente odvodnje redovito kontrolirati, čistiti i održavati od strane ovlaštenog poduzeća, a odgovorna osoba mora voditi knjigu koja treba sadržavati sljedeće:

* + Datum kontrole i čišćenje elemenata odvodnje,
  + Osobu i tvrtku koja je obavila čišćenje,
  + Podatke o količinama izvađenog mulja, taloga, otpada masnoća i ulja,
  + Način odvoza i deponiranja,
  + Konačnu dispoziciju izvađenog materijala.

*8.2 Mjere zaštite tla*

- Manipulativni prostor mora biti nepropustan i kiselo otporan,

- Sve slivne površine izvedene su od vodonepropusnog materijala, kako bi se spriječila infiltracija onečišćenja vode u tlo.

*8.3 Mjere zaštite utjecaja na kvalitetu zraka*

- Prilikom istovara dovezenog otpada gase se motori na vozilima, radi smanjenja količine ispušnih plinova iz vozila,

- Koristi se zatvorena ambalaža,

- Primjenjuje se tehnika „dobrog vođenja domaćinstva“ što uključuje aktivnosti s minimalnim ili nikakvim troškovima, kao što su: isključivanje motora i opreme koja se ne koristi, pravilno rukovanje opremom, redovito čišćenje zaprljanih površina.

*8.4 Mjere smanjenja buke*

U toku rada ne očekuje se povećana razina buke koja bi mogla negativno utjecati na okoliš. Na lokaciji pogona javlja se buka uslijed povećanog prometovanja transportnih vozila. Emisija buke ovisi o stanju vozila i zato se vozila redovito kontroliraju i održavaju, kako u radu ne bi došlo do povećanja emisije buke.

*8.5 Mjere zaštite od akcidentnih situacija*

Akcidentne situacije u toku obrade su moguće i njihov utjecaj na okoliš može biti značajan. One se ne događaju tijekom redovnog procesa, a primjenom pouzdane tehnike obrade, ove pojave se svode na minimum.

*8.6 Mjere zaštite od požara*

U cilju sprječavanja nastanka požara i njegovog širenja treba provoditi opće, građevinske, elektro i tehnološke mjere:

Obavljati poslove prema uputstvima, izbjegavajući neprovjerene postupke koji mogu dovesti do požara,

O svim uočenim kvarovima na uređajima i instalacijama treba odmah reagirati,

Radni prostor kao i prostor u skladištu mora uvijek biti čist, bez prisutnosti rasutog i prosutog otpada.

*8.7 Mjere zaštite od izlijevanja kiseline*

Mjere zaštite od izlijevanja kiseline su: preventivne, opće i mjere koje se poduzimaju u izvanrednim slučajevima:

* Otpadni akumulatori i izdvojeni elektrolit skladištiti u propisanu ambalažu,
* Isti se skladište na nepropusnoj podlozi,
* Otklanjati odmah eventualne opasnosti,
* Konstantno osposobljavanje uposlenika za postupanje s opasnim otpadom.

Mjere u slučaju izlijevanja kiseline:

* Izvor izlijevanja ukloniti,
* Ograničiti širenje iste,
* Upotrijebiti apsorbense i
* Zbrinuti nastali opasan otpad.

*9. Sistem monitoringa*

Preuzimanje, skladištenje i obrada otpadnih akumulatora s aspekta okoliša bit će predmetom sljedećeg monitoringa:

* Ispitivanje površinsko-oborinskih voda (učestalost mjerenja i mjere za ublažavanje negativnih aktivnosti na vode određene su Vodnom dozvolom od 07.09.2021. godine),
* Mjerenje buke,
* Evidencija o količinama nastalog otpada.

Kontinuirano praćenje kvaliteta otpadnog materijala koji se skladišti na prostoru tankvane za prikupljanje i skladištenje otpadnih ulja, masti i emulzija naftnog porijekla, kroz otpremnice i evidenciju o porijeklu robe.

Također monitoring će se odnositi i na primjenu mjera zakona Zaštite na radu i Zaštite od požara, na održavanje i rukovanje linijom prema pravilima struke i uputstvu proizvođača.

Sistematski postupak upravljanja s gore navedenim otpadom podrazumijeva upravljanje s istim, njegovo sakupljanje i tretman na okolišno prihvatljiv način. Navedeni otpad zabranjeno je odlagati u kontejnere za sakupljanje komunalnog otpada, izlijevati u površinske i podzemne vode ili kanalizaciju ili izlijevati u tlo. Svi zaposleni su upoznati s procedurama skladištenja, obrade, transporta i odvoza posebnog otpada na daljnju preradu, do konačnog zbrinjavanja. Prikupljanje navedenog otpada na prostoru tankvane za prikupljanje i skladištenje otpadnih ulja, masti i emulzija naftnog porijekla (separator, rezervoari i plastična hermetički zatvorena burad i sl.), vršit će se u skladu uputstva, tako da se ne ugrožava okoliš i ljudsko zdravlje.

*10. Izvještavanje*

U skladu s Uredbom o informacijskom sustavu upravljanja otpadom (Sl. novine FBiH, broj 97/18) subjekti koji se na bilo koji način bave aktivnostima upravljanja otpadom na teritoriji FBiH i gospodarski subjekti kojima korištenje otpada nije primarna djelatnost, ali u sklopu svoje djelatnosti imaju korištenje svog ili tuđeg otpada, u obvezi su da se registriraju na stranici Fonda za zaštitu okoliša FBiH ([www.otpadfbih.ba](http://www.otpadfbih.ba)) i dostavljaju izvještaje i podatke u informacijski sustav upravljanja otpadom. Podatke o izvršenim mjerenjima izvođač mjerenja je dužan čuvati najmanje pet godina.

*11. Period važenje dozvole*

Okolišna dozvola se izdaje na period od 5 (pet)godina i važi od dana uručenja rješenja. Operator je u obvezi, 90 dana prije isteka važenja ovog rješenja, ponovno podnijeti zahtjev za njegovo obnavljanje. Ministarstvo će potom izvršiti reviziju ovog rješenja, ali zadržava pravo i obvezu revizije dozvole i prije isteka roka za slučajeve predviđene zakonom.

*O b r a z l o ž e nj e*

Dana 08.07.2024. ministarstvu je dostavljen zahtjev, na nadležno postupanje, pravnog subjekta „C.I.A.K.“ d.o.o. Sarajevo, za trgovinu i reciklažu, Podružnica Jajce za izdavanje/obnovu okolišne dozvole za prikupljanje i skladištenje - privremeno zbrinjavanje opasnog i drugog otpada, u ulici Lučina bb, Jajce. Pogon za prikupljanje, skladištenje - privremeno zbrinjavanje opasnog i drugog otpada, obradu/reciklažu otpadnih akumulatora i tankvane za privremeno skladištenje rabljenih ulja i masti, smješten je u sklopu poslovnog objekta - hale u krugu tehničke baze A.T.P. Vrbas Jajce na na kč. broj: 22/83/6 k.o. Divičani, k.č. broj:17/25/8 i 17/25/9 k.o. Lupnica, općina Jajce.

Zahtjev je pripremljen prema Zakonu o zaštiti okoliša („Sl. novine FBiH“, broj 15/21), a pripremio ga je sam investitor. Uz zahtjev je dostavljena potrebna dokumentacija, sukladno zakonskim odredbama:

* Zahtjev za izdavanje okolišne dozvole
* Plan upravljanja otpadom prema odredbama zakona o upravljanju otpadom
* Izvod iz prostorno-planskog dokumenta
* Rješenje o izmjenama podataka, broj: 065-O-Reg-24-000122 i Dostava podataka 064-O-Reg-R2000100
* Prethodna okolišna dozvola, broj: UPI-05/2-23-11-29/19 i UPI-05/2-23-11-29-1/19
* Vodna dozvola, broj UPI-1/25-3-40-347-3/21 od Agencije za vodno područje rijeke Save, Sarajevo
* Ne-tehnički rezime
* Plan sprječavanja nesreća većih razmjera, broj: OB-MS-EMS-13
* Zemljišnoknjižni izvadak, broj: 128-O-NAR-24-000914
* Kopija katastarskog plana
* Certifikati za ISO 90001:2015 i ISO 14001:2015
* Postupak identifikacije aspekata okoliša i ocjena njihovog utjecaja na okoliš, broj: SOP 6.1.2.-01
* Postupak za pripravnost i reagiranje u slučaju nesreće, broj: SOP 8.2.-01
* Prilog V
* Plan djelovanja u izvanrednim slučajevima, broj: OB-EMS-12
* Rješenje o izdavanju dozvole za aktivnosti male privrede u upravljanju otpadom, broj UPI-07-19-3711/23 od ovog ministarstva
* Grafički prikaz

Odredbama novog Zakona o zaštiti okoliša propisane su mjere i uvjeti koje operator treba ispuniti tokom rada i prestanka rada poslovnog objekta, a koji se kao standardi moraju primijeniti prilikom izdavanja okolišne dozvole. S obzirom da se u konkretnoj pravnoj stvari radi uglavnom o otkupu sekundarnih sirovina, vodilo se računa o očuvanju tla, voda, adekvatnom upravljanju otpadom, zaštiti biljnog i životinjskog svijeta, mjerama sigurnosti i opreza od incidentnih situacija i monitoringu.

Ovo ministarstvo je u skladu s člankom 88. Zakona o zaštiti okoliša ("Sl. novine FBiH", broj 15/21) o podnesenom zahtjevu za obnovu rješenja operatoru „C.I.A.K.“ d.o.o. Podružnica Jajce, obavijestilo zainteresirane stranke:

* Na web stranici Vlade KSB/SBK od 01.08.2024. godine
* Također je objavljen i nacrt Rješenja o obnovljenoj okolišnoj dozvoli

Kako u ostavljenom zakonskom roku od mjesec dana nije bilo primjedbi javnosti na objavljene dokumente, a također i uvidom u predmet, ocijenjeno je da predmetno postrojenje neće prouzrokovati negativne utjecaje na okoliš, ukoliko se pridržava određenih mjera za zaštitu. Navedenim su se stekli uvjeti za obnovu rješenja. U skladu s člancima 86, 89 i 93 Zakona o zaštiti okoliša ("Sl. novine FBiH", broj 15/21) i člancima 4, 5 i 6 Uredbe kojom se utvrđuju pogoni i postrojenja koja moraju imati okolišnu dozvolu ("Sl. novine FBiH", broj 15/21 i 74/22), odlučeno je kao u dispozitivu ovog Rješenja.

Podnositelj zahtjeva je sukladno Zakonu o izmjenama i dopunama zakona o kantonalnim administrativnim pristojbama ("Službene novine KSB/SBK", broj 5/12), tarifni broj 50, točka 1 izvršio uplatu od *150,00 KM* na depozitni račun broj: *134-113-0360000194 kod ASA Bank D.D.*, šifra općine *042*, vrsta prihoda *722121,* budžetska organizacija 1801001.

*Pouka o pravnom lijeku*:

*Protiv ovog rješenja nezadovoljna strana može izjaviti žalbu kod Federalnog ministarstva okoliša i turizma u Sarajevu u roku od petnaest (15) dana od primitka rješenja.*

Ministar

Amir Šečibović, prof

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dostavljeno:

- ,,C.I.A.K." d.o.o. Sarajevo-Podružnica Jajce

*(Lučina bb)*

- Općina Jajce

- inspektor zaštite okoliša KSB/SBK

- a/a